**Številka: 042-24/2024-4**

**Datum: 11. 10. 2024**

**S K L E P**

Državna volilna komisija (v nadaljevanju: DVK) je v zvezi z izvedbo posvetovalnega referenduma o zagotavljanju stabilne oskrbe z nizkoogljično električno energijo, ki bo 24. novembra 2024, na 88. seji, dne 11. 10. 2024,

**sklenila:**

1. **Za izvedbo glasovanja na posvetovalnem referendumu o zagotavljanju stabilne oskrbe z nizkoogljično električno energijo se določi glasovnica v velikosti formata A5, tip pisave Arial.**
2. **Glasovnica za glasovanje na posvetovalnem referendumu o zagotavljanju stabilne oskrbe z nizkoogljično električno energijo je bele barve. Na sredini zgoraj je zapisan naslov: »GLASOVNICA za glasovanje na posvetovalnem referendumu o zagotavljanju stabilne oskrbe z nizkoogljično električno energijo«.**
3. **Za naslovom sledi besedilo navodila, ki se glasi:**

**»Glasuje se tako, da se obkroži beseda »ZA« ali beseda »PROTI«.**

1. **Za navodilom sledi vprašanje, ki se daje na referendum, in sicer:**

**»Ali podpirate izvedbo projekta JEK2, ki bo skupaj z ostalimi nizkoogljičnimi viri zagotovil stabilno oskrbo z električno energijo?«.**

1. **Pod besedilom vprašanja je beseda »ZA« na levi strani in beseda »PROTI« na desni strani glasovnice.**
2. **Glasovnica na območju volilnega okraja, kjer se uporabljajo dvojezične glasovnice, je lahko tudi drugačnega formata kot glasovnica, ki se tiska samo v slovenskem jeziku.**

**O b r a z l o ž i t e v:**

Zakon o referendumu in o ljudski iniciativi (Uradni list RS, št. 26/07 – UPB, 6/18 – odl. US in 52/20 in 30/24; v nadaljevanju ZRLI) v 46. členu določa, da glasovnica vsebuje vprašanje, o katerem se odloča na referendumu, in navodilo o načinu glasovanja. Glasuje se tako, da glasovalec obkroži na glasovnici besedo »za« ali »proti«.

DVK s tem sklepom določa obliko in vsebino glasovnice za posvetovalni referendum o zagotavljanju stabilne oskrbe z nizkoogljično električno energijo, ki bo v nedeljo, 24. 11. 2024.

DVK je sprejela ta sklep na podlagi 39. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob in člani dr. Marko Kambič, Mitja Šuligoj, Miroslav Pretnar, članica Mojca Dolenc in namestnica člana Terezija Trupi. Sklep je sprejela soglasno.

Peter Golob

predsednik

Priloga: vzorec besedila glasovnice

**G L A S O V N I C A**

za glasovanje na posvetovalnem referendumu o zagotavljanju stabilne oskrbe z nizkoogljično električno energijo

**Navodilo:** Glasuje se tako, da se obkroži beseda »ZA« ali beseda »PROTI«.

**VPRAŠANJE:**

Ali podpirate izvedbo projekta JEK2, ki bo skupaj z ostalimi nizkoogljičnimi viri zagotovil stabilno oskrbo z električno energijo?

ZA PROTI

urejen žig

DVK